  Туспуктэм: t.me/elvira_pinchuk Наталия Сильвестрова Каракулино ёрос эмъяськонние лыдпусо маммограф вуиз. Тӥрлыкез «Здравоохранение» йӧскалык ӵектос улсын басьтӥзы. Со сярысь Удмуртиысь кивалтэтлэн тӧроезлэн воштӥсез Эльвира Пинчук телеграм-каналаз ивортӥз. Маммографен нырысетӥ пациентъёсты эскеризы ни. Выль тӥрлыкен араз 1,5 сюрслэсь трос эскеронъёс быдэсъяны чаклало. Сое ортчон понна терапевтлэсь, гинекологлэсь яке онкологлэсь направлениея гожтӥськыны луэ. Тодэ вайытом, 2023-тӥ арын Удмуртиысь эмъюртъёсы йӧскалык ӵектос улсын укмыс маммографъёс вуттозы. Кез ёрос Сарапул кар эмъяськонниосы выль тӥрлык вуиз ни. Ватсалом, элькунысь больницаосы 29 УЗИ-аппаратъёс вуизы. Тегъёс: Тазалык эмъяськонниос тӥрлык Каракулино Удмуртия  